पाएं अपने शहर की ताज़ा ख़बरें और फ्री ई-पेपरडाउनलोड करें
विजय बाग में देर शाम शराब ठेके पर एएसपी गुरुशरण राव एवं डीएसपी महावीर सिंह शेखावत के नेतृत्व में पुलिस टीम ने सादा वर्दी में कार्रवाई कर शराब बेच रहे तीनों व्यक्तियों को गिरफ्तार किया है। शराब ठेकेदार व तीनों आरोपियों के खिलाफ महामारी अधिनियम में मामला दर्ज किया है। जानकारी अनुसार कस्बे के विजयबाग शराब ठेके पर सोमवार देर रात्रि को शराब बेची जा रही थी। मामले को लेकर भिवाड़ी जिला पुलिस अधीक्षक राममूर्ति जोशी को शिकायत मिली।
इस पर पुलिस अधिकारियों ने सादा वर्दी में बोगस ग्राहक भेज जांच कराई। शराब ठेके के अंदर तीन व्यक्ति अंदर से माल की सप्लाई कर बेच रहे थे। बाहर शराब ठेके पर ताले लगे हुए थे। एएसपी के निर्देश पर थानाधिकारी कैलाश चंद यादव, एएसआई रविंद्र यादव हेड कांस्टेबल अशोक यादव मय जाब्ते के मौके पर पहुंचे। ठेके पर पहुंच आबकारी निरीक्षक लोकेश कुमार को सूचित किया और ताला खुलवाया। तीन व्यक्ति उसमें से निकले जो शराब बेच रहे थे।
इनमें सेल्समैन भूपसिंह यादव पुत्र रतनसिंह निवासी गंडाला, करण सिंह यादव पुत्र जगदीश यादव निवासी जैलदार की ढाणी तन दौलतसिंहपुरा तथा जनकराम मीणा पुत्र फुलाराम निवासी लालपुरा बानसूर को मौके से गिरफ्तार किया गया है। आबकारी निरीक्षक लोकेश कुमार यादव ने शराब ठेकेदार द्वारा शराब बेचने की समय सीमा के बाद बेचने का मामला आबकारी अधिनियम 58 सी के तहत दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn